Latvijas futbola Nākotnes līga

Nākotnes līga (agrāk Latvijas futbola 1. līga) ir otrā augstākā divīzija Latvijas futbolā. To organizē Latvijas Futbola federācija.

Sezonas beigās uzvarētājs automātiski iegūst ceļazīmi uz Virslīgu. Otra labākā komanda tiekas ar Virslīgas 9. vietas ieguvējiem par palikšanu/vietas iegūšanu Virslīgā. Komandas, kas ieņem priekšpēdējo (13.) un pēdējo vietu (14.), izkrīt uz 2. līgu. Savukārt, 12. vieta tiekās pārspēlēs par vietas saglabāšanu ar 2. līgas 3. vietu.

 Vēsture 
Pirmā līga tika izveidota 1992. gadā. No 2007. līdz 2008. gadam tās nosaukums bija Traffic 1. līga, kad par pirmo līgas ģenerālsponsoru kļuva reklāmas uzņēmums "Traffic auto advert". No 2015. līdz 2020. gadam tās galvenais atbalstītājs bija sporta preču veikals Komanda.lv un tās nosaukums bija Komanda.lv 1. līga.

2014. gadā 1. līgas čempionātu skāra nopietnas pārmaiņas — tajā vairs nespēlēja Virslīgas dublieru komandas. 2017. gada sezonā 1. līgā startēja 14 klubi, taču 14. jūlijā LFF Disciplinārlietu komisija par aizdomīgām darbībām, kas vērstas uz spēļu rezultāta ietekmēšanu, no dalības turnīrā izslēdza "FK Jēkabpils/JSC" un "FK Ogre"."FK Jēkabpils/JSC" un "FK Ogre" tiek izslēgtas no 1. līgas sportacentrs.com

2020. gadā COVID-19 pandēmijas dēļ otrā posma sacensības netika pabeigtas un vietu sadalījums turnīra tabulā tika noteikts ar koeficienta palīdzību.

No 2021. gada par līgas ģenerālsponsoru kļuva azartspēļu uzņēmums "Optibet" – līga ieguva jaunu vizuālo identitāti un tika pārdēvēta par Optibet Nākotnes līgu. 2022. gada sezonā pēc astoņu gadu pārtraukuma atgriezās dublieru komandas – tās var izkrist uz 2. līgu, taču nepiedalās cīņā par ceļazīmēm uz Virslīgu. 2025. gadā sadarbība ar Optibet netika turpināta.

 Dalībnieces 
2025. gada Nākotnes līgas dalībnieces

 JDFS Alberts (Rīga)
 Leevon PPK (Rīga)
 Mārupes SC (Mārupe)
 Ogre United (Ogre)
 AFA Olaine (Olaine)
 Rēzekne (Rēzekne)
 Riga FC-2 (Rīga)
 RFS-2 (Rīga)
 Skanstes SK (Rīga)
 FK Smiltene/BJSS (Smiltene)
 FK Tukums 2000/TSS-2 (Tukums)
 JFK Ventspils (Ventspils)
 Augšdaugavas NSS (Ilūkste)
 FK Riga Mariners (Rīga)

 Uzvarētāji 
 Sezona 1. vieta 2. vieta 3. vieta1992DecemviriZentaKvadrāts1993Gemma-RFSBaltnetSkonto II1994KvadrātsStartsJūrnieks1995JūrnieksLokomotīveJaunība1996VecrīgaFK ValmieraASK-Flaminko1997Ranto-AVVJūrnieksVAD1998PFKJaunībaSkonto Metāls/Rinar1999LU/DaugavaLBB-MidoZibens/Zemessardze2000Zibens/ZemessardzeSkonto/MetālsFK Auda2001FK AudaRKB ArmaSkonto/Metāls2002RKB ArmaDittonZibens/Zemessardze2003FK JūrmalaFK MultibankaFC Ditton2004FK Zibens/ZemessardzeFK VentaSK Dižvanagi2005SK DižvanagiFC DittonValmieras FK2006JFK OlimpsValmieras FKFK Jelgava2007FK VindavaSK BlāzmaFK Auda2008FK DaugavaFC TranzītsFK Jaunība2009FK JelgavaFK JaunībaLiepājas Metalurgs-22010FB Gulbene 2005FC JūrmalaFK Daugava/RFS2011FS METTA/LULiepājas metalurgs-2FK Spartaks Jūrmala2012Liepājas metalurgs-2Ilūkstes NSSSkonto FC-22013BFC DaugavaFB GulbeneValmieras FK2014FB GulbeneRēzeknes BJSSValmieras FK2015FC Caramba/DinamoValmieras FKRīgas Futbola skola2016SK BabīteAFA OlaineFK Auda2017Valmiera Glass VIAFK Progress/AFA OlaineBFC Daugavpils2018BFC Daugavpils/ProgressSK Super NovaFK Tukums 2000/TSS2019FK Tukums 2000/TSSSK Super NovaFK Smiltene/BJSS2020FC Lokomotiv DaugavpilsFK AudaGrobiņas SC2021FK AudaFS Tukums 2000/TSSSK Super Nova2022FS JelgavaRiga FC IIGrobiņas SC2023Grobiņas SCRiga FC IISkanstes SK2024SK Super NovaRFS-2JDFS Alberts2025Ogre UnitedJDFS AlbertsRiga Mariners

 Atsauces 

 Ārējās saites 
 Latvijas Futbola federācija
 Pirmās līgas sadaļa portālā sportacentrs.com


 1
Kategorija:Futbola līgas
Pirma liga